open-index/open-wikipedia-markdown huggingface dataset:
Մխեդրուլի

250px|մինի|Մխրեդուլիով գրված ձեռագիր, Բագրատ IV-ի աշխատանք, 11-րդ դար
[250px|մինի|[Քարթլիս ցխովրեբա, 17-րդ դարի բնորոշ մխեդրուլի գիր]]
**Մխեդրուլի** (, , բառացի՝ «աշխարհիկ»), վրացերենի 3 այբուբեններից մեկը։

## Պատմություն
Մխեդրուլին, ամենայն հավանականության, ի հայտ է եկել 11-րդ դարում խուցուրիից՝ վրացական հին այբուբենից։ Այն օգտագործվել է աշխարհիկ տեքստեր գրելու համար, այստեղից էլ եկել է բառացի թարգմանությունը։ Միևնույն ժամանակ խուցուրին և ասոմթավրուլին օգտագործվել են բացառապես կրոնական գրությունների համար։ Վերջին երկու այբուբենները որոշ ժամանակ անց մոռացվեցին, մնաց միայն մխեդրուլին, որն էլ մինչև այժմ օգտագործվում է վրացական գրում։

Քերականագետ Հ․ Յունկերը նշում է խուցուրի գրի և նրա՝ պահլավական ժառանգորդության (հայերենից անկախ) վրա հունական հնարավոր ազդեցության մասին։ Միևնույն ժամանակ նա նշում է, որ մխրեդրուլին ավելի հին է (տառերն ավելի նման են արամերենի այբուբենի տառերին), կամ ընդհակառակը, այն խուցուրիի նոտրագիր այլատեսակությունն է։

Կան վարկածներ իրանական պահլավերենի և սլավոնական գլագոլիցա այբուբենների հետ ազգակցության մասին։

19-րդ դարի երկրորդ կեսին 5 տառեր հանվել են այբուբենից և մինչև այժմ էլ չեն օգտագործվում։

### Նիկողայոս Մառի կարծիք
Մխեդրուլի տառերի առանձին հատվածները, ինչպես և լատինական նոտրգրում (շեղագիր) կա՛մ տարածվում են դեպի վեր, կա՛մ իջնում են ներքև։ 17-րդ դարում մխեդրուլին սռանում է ներկայիս տեսքը։

Մխեդրուլին թափանցում է բոլոր (բացի պաշտամունքային) բնագավառները և վերջնականապես հաստատվում է։ Կովկասյան հնագիտության մասնագետ և լեզվաբան Նիկողայոս Մառը մխեդրուլին դիտարկում է որպես արդյունք նախաքրիստոնեական գրի, որը ենթարկվել է խուցուրիի ազդեցությանը և շարունակել է օգտագործվել զինվորական միջավայրում և աշխարհիկ շրջանակներում։ 20-ական թվականներին Մառը առաջ է քաշել այսպես կոչված «հաբեթական տեսություն»-ը, որն արտացոլվել է «Հաբեթական Կովկասը և միջերկրածովյան մշակույթը ստեղծող երրորդ էթնիկական էլեմենտ» աշխատության մեջ։

## Այբուբեն
Վրացերեն այբուբենը չունի հատուկ նիշեր թվերը գրելու համար։ Այսպիսով, յուրաքանչյուր տառ ունի թվային նշանակություն։ Գործնականում, որպես կանոն, օգտագործում են ժամանակակից արաբական թվերը (1, 2, 3 և այլն) այնպիսին, ինչպիսին մենք գիտենք։

 
### Աշխարհիկ տառեր
Մխրեդուլին ի սկզբանե ընդգրկել է նաև հետևյալ 5 տառերը, որոնք 19-րդ դարի երկրորդ կեսին դուրս են բերվել․

### Հավելյալ տառեր
Այս տառերը օգտագործվում են քարթվելական մյուս լեզուների տառադարձելու համար․

## Տես նաև
* Նուսխուրի

## Ծանոթագրություններ

Կատեգորիա:Վրացերենի այբուբեն
S&M (երգ)

**«S&M»** (), բարբադոսցի երգչուհի Ռիհաննայի երգը՝ թողարկված որպես նրա Loud ալբոմի երրորդ սինգլ։ Երգի տեքստը, որն ունի հստակ սեքսուալ ենթատեքստ, ինչպես նաև սկանդալային տեսահոլովակը մեծ ազդեցություն են ունեցել տարբեր երկրներում աշխատանքին տրված գնահատականների վրա, ինչն անդրադարձել է միջազգային հիթ-շքերթներում երգի գրաված դիրքերի վրա։ Ռիհաննան սինգլը ներկայացրել է 2011 թվականի Brit Awards մրցանակաբաշխության ժամանակ։

## Ռեմիքս
Ապրիլի սկզբին Բրիթնի Սփիրսը մասնակցել է երգի ռեմիքսի ձայնագրմանը։ Ապրիլի 10-ին Ռիհաննան հաստատել է, որ կթողարկվի S&M-ի ռեմիքսը Բրիթնի Սփիրսի հետ։ Ապրիլի 11-ին ռեմիքսը ներկայացվել է Z100 ռադիոյի առավոտյան շոուում։

## Երաժշտական տեսահոլովակ
Երգի տեսահոլովակը նկարահանել է ռեժիսոր Մելինա Մացուկասը Լոս Անջելեսում։ Այն թողարկվել է փետրվարի 1-ին։ Տեսահոլովակում Ռիհաննայի՝ զանգվածային լրատվամիջոցները ծաղրելն ու ցուցադրում շատ այլ չափազանց սկանդալային արարքներ, ինչի պատճառով նա արժանանում է քննադատներ բացասական գնահատականի, իսկ տեսահոլովակի ցուցադրությունն արգելվել է 11 երկրներում։
 
Տեսահոլովակը մեղադրվել է հայտնի լուսանկարիչ Դևիդ ԼաՇապելի կողմից, որի սադո-մազո ոճով ֆոտոսեսիան նմանեցվել է երգի որոշ տեսարանների հետ։ Այդ հայտարարությունը մեկնաբանել է տեսահոլովակի ռեժիսորը, ով ասել է, թե ինքն է պարտադրել, որ նկարահանի տեսահոլովակ ոչ միանշանակ սյուժեով և հանդուգն կերպարներով.

Տեսահոլովակի վերաբերյալ քննադատական բուռն պոռթկումներից հետո բրիտանական քննադատները անցել են երգչուհու երգին, փոխելով վերնագիրը «S&M»-ից «Come On»-ի, գրաքննադատության ենթարկել «sex», «chains», «whips» բառերը, նաև ամբողջությամբ հանել են «S, S, S & M, M, M» հատվածը։ Ռիհաննան դրա մասին իմացել է մի խումբ զարմացած երկրպագուներից և դեռ պաշտոնապես չի մեկնաբանել ստեղծված իրավիճակը։

## Երգացանկ
* Թվային ներբեռնում
# «S&M» — 4:03

* **Digital download — Remixes**
# «S&M» (Dave Audé Radio) — 3:50
# «S&M» (Joe Bermudez Chico Radio) — 3:49
# «S&M» (Sidney Samson Radio) — 3:19
# «S&M» (Dave Audé Club) — 7:28
# «S&M» (Joe Bermudez Chico Club) — 5:17
# «S&M» (Sidney Samson Club) — 6:50
# «S&M» (Dave Audé Dub) — 6:29
# «S&M» (Joe Bermudez Chico Dub) — 5:17
# «S&M» (Sidney Samson Dub) — 6:50

* **Digital download — remix single**
# «S&M» (Remix single featuring Britney Spears) — 4:17

## Հիթ-շքերթներ և հավաստագրեր
Տեսահոլովակի թողարկումից հետո Ռիհաննայի նոր ալբոմի «S&M» սինգլը վերադարձել է Billboard Hot 100 հիթ-շքերթ՝ միանգամից զբաղեցնելով 90-րդ հորիզոնականը։ Դրանից առաջ՝ «Loud» ալբոմի հայտնվելուց հետո, սինգլը արդեն ընդգրկվել էր Ամերիկայի գլխավոր հիթ-շքերթում՝ հասնելով մինչև հիթ-շքերթի 53-րդ հորիզոնականը, բայց մեկ շաբաթ անց անհետացել էր։ «S&M»-ը նաև հայտնվել է Canadian Hot 100-ում և զբաղեցրել է 74-րդ հորիզոնականը։ «S&M» սինգլը դարձել է Ռիհաննայի 18-րդ հիթը, որը մտել է ամերիկյան Billboard Hot 100 հիթ-շքերթի լավագույն տասնյակում։ Ապրիլի վերջին S&M-ը հասել է Billboard Hot 100 հիթ-շքերթի առաջին հորիզոնականին՝ այդ կերպ դառնալով երգչուհու 10-րդ № 1 սինգլը։

### Շաբաթվա հիթ-շքերթներ

### Հավաստագրեր

### Տարեկան հիթ-շքերթներ

## Թողարկման պատմություն

## Ծանոթագրություններ

Կատեգորիա:Ռիհաննայի երգեր
Կատեգորիա:Բրիթնի Սփիրսի երգեր
Կատեգորիա:Billboard Hot 100 գլխավորած սինգլներ
Կատեգորիա:2010 երգեր
Պիա Միա

**Պիա Միա Պերես** (, ), ավելի հայտնի է **Pia Mia** անունով, ամերիկացի երգչուհի, երգահան և մոդել։ Նա իր գործունեությունը սկսել է իր Յություբյան ալիքում հոլովակներ տեղադրելով, որտեղ նա երգում է, ապա սկսել է տեսահոլովակներ տեղադրել։

## Կարիերա
### 2013–2014: Կարիերայի սկիզբ և «The Gift»

2013 թվականին նա ներկայացվել է Քրիս Բրաունի մենեջերին։ Նա սկսեց աշխատել պրոդյուսեր Nic Nac-ի հետ և մինչ օրս հանդիպում են իար հետ։ 2014 թվականի մարտին Pia Mia-ն թողարկեց երգ՝ իր տեսահոլովակի հետ համատեղ։

2013 թվականի դեկտեմբերի 9-ին, Pia Mia-ի առաջնաելույթային «The Gift» ալբոմի «Red Love» երգի տեսահոլովակը ներբեռնվել է իր Vevo ալիքում։ 2013 թվականի դեկտեմբերի 23-ին Pia Mia-ն անվճար թողարկեց *«The Gift»* ալբոմը։

2014 թվականի փետրվարին Pia Mia-ն պայմանագիր կնքեց ամերիկյան Interscope Records երաժշտական լեյբլի հետ։ Նույն տարում նա Chance the Rapper-ի հետ թողարկեց «Fight For You» երգը՝ Դիվերգենտ ֆիլմի համար։ Սաունդթրեքը Billboard 200-ում զբաղեցրել է 16-րդ հորիզոնականը։

### 2015–ներկա։ Ստուդիական ալբոմ
Միան իր ստուդիական ալբոմի վրա սկսել է աշխատել է 2015 թվականի մայիսից, նա ձայնագրել է ավելի քան 100 երգ ալբոմի համար։ Նույն տարում նա ամերիկյան հիփ հոփ արտիստ G-Eazy-ի հետ թողարկեց «Fuck With U» սինգլը։ Դա ալբոմի առաջին երգն էր, բայց հետագայում այն հանվել է ալբոմից։ Մայիսի 4-ին թողարկել է «Do It Again» երգը, որը դարձավ ալբոմի գլխավոր երգը։ Երգը զբաղեցրել է 8-րդ հորիզոնականը «UK Top 40»-ում, իսկ ամերիկյան Billboard Hot 100-ում՝ 71-րդ։ Հոկտեմբերի 30-ին Միան թողարկել է ալբոմի երկրորդ երգը՝, որը կոչվում է «Touch»:

## Սկավառակագրություն
### Մինի ալբոմ

### Սինգլեր

#### Համագործակցություն

### Գովադզային սինգլեր

## Ծանոթագրություններ

## Արտաքին հղումներ
*
*

Կատեգորիա:21-րդ դարի ամերիկացի երգիչներ
Կատեգորիա:21-րդ դարի ամերիկացի երգչուհիներ
Կատեգորիա:Ամերիկացի երգահաններ
Կատեգորիա:Ամերիկացի երգչուհիներ
Կատեգորիա:Ամերիկացի երեխա երգիչներ
Կատեգորիա:Ամերիկացի մոդելներ
Կատեգորիա:Ամերիկացի փոփ երգչուհիներ
Boys & Girls

**«Boys & Girls»**, ամերիկացի երաժիշտներ will.i.am-ի և Pia Mia-ի սինգլը։ Թողարկվել է 2016 թվականի ապրիլի 8-ին՝ Interscope Records-ի կողմից։

## Տեսահոլովակ
2016 թվականի ապրիլի 7-ին will.i.am-ը իր պաշտոնական Յություբյան ալիքում թողարկեց «Boys & Girls» երգի տեսահոլովակը։ Տեսահոլովակի ռեժիսորը Սպենսեր Քրեիգն է։

## Երգացանկ
* **Թվային ներբեռնում**
# «Boys & Girls»  — 4:01

## Չարթեր
}
|-

|}

## Ծանոթագրություններ

## Արտաքին հղումներ

Կատեգորիա:2016 սինգլներ
Կատեգորիա:Will.i.am երգեր
Վահե Հովհաննիսյան (քաղաքական գործիչ, բժիշկ)

**Վահե Լավրենտիի Հովհաննիսյան** (), հայ պետական և քաղաքական գործիչ, մասնագիտությամբ՝ հոգեբույժ, բժիշկ։

2012-2017 թվականներին Հայաստանի Հանրապետության Ազգային ժողովի պատգամավոր ձախակողմյան «Բարգավաճ Հայաստան» կուսակցությունից։

## Կենսագրություն
Վահե Հովհաննիսյանը ծնվել է 1974 թվականի հունիսի 10-ին Հայաստանի մայրաքաղաք Երևանում։ Նախնական կրթություն ստանալուց հետո 1997 թվականին ավարտել է Երևանի պետական բժշկական համալսարանի բուժական գործ ֆակուլտետը, իսկ 1999 թվականին՝ ԵՊԲՀ կլինիկական օրդինատուրան՝ ստանալով հոգեբույժի որակավորում։

1999 թվականին ծառայել է Հայաստանի զինված ուժերում և 2001 թվականին ավարտել ծառայությունը։ Բանակից վերադառնալուց մեկ տարի անց՝ 2002 թվականին, դարձել է Հայաստանի նախագահ Ռոբերտ Քոչարյանի ռեֆերենտը։ 2009-2012 թվականներին եղել է «Գագիկ Ծառուկյան» բարեգործական հիմնադրամի ծրագրերի տնօրենը։

Ղեկավարել է «Հստակ քայլեր տարածաշրջանային անվտանգության ճանապարհին», «Նոր հարևաններ» տարածաշրջանային նախագծերը։

2007-2008 թվականներին Վահե Հովհաննիսյանը եղել է ԱԺ պատգամավոր (համամասնական ընտրակարգ, ԲՀԿ)։ Եղել է ԱԺ եվրոպական ինտեգրման հարցերի մշտական հանձնաժողովի անդամ և ԵԽԽՎ-ում հայկական պատվիրակության անդամ։

2009 թվականին համալրել է «Բարգավաճ Հայաստան» խմբակցության շարքերը։ Որպես անկուսակցական 2008 թվականի մայիսին հրաժարվել է պատգամավորական մանդատից։

2012 թվականի մայիսի 6-ին ԱԺ պատգամավոր է ընտրվել համամասնական ընտրակարգով «Բարգավաճ Հայաստան» կուսակցությունից։

Վահե Հովհաննիսյանը Գիտական և հրապարակախոսական բազմաթիվ հոդվածների և երկու գիրք-ժողովածուի հեղինակ է։

## Անձնական կյանք
Ամուսնացած է, ունի երկու զավակ։

## Ծանոթագրություններ

Կատեգորիա:ԲՀԿ անդամներ
Կատեգորիա:Երևանի պետական բժշկական համալսարանի շրջանավարտներ
Կատեգորիա:ՀՀ ԱԺ 1-ին գումարման պատգամավորներ
Կատեգորիա:ՀՀ ԱԺ 7-րդ գումարման պատգամավորներ
Կատեգորիա:Հայ բժիշկներ
Կատեգորիա:Հայ հոգեբույժներ
Կատեգորիա:Հայ պետական գործիչներ
Կատեգորիա:Հայ քաղաքական գործիչներ
Էթել Ռիդ

**Էթել Ռիդ** (, ), համաշխարհային ճանաչում ունեցող ամերիկացի նկարչուհի, գծագիր։

## Կենսագրություն
### Կյանք և կրթություն
Ծնվել է 1874 թվականի մարտի 13-ին, Նյուբերիպորտում (ԱՄՆ, Մասաչուսեթսի նահանգ)։ Նրա հայրը մահացել է այն ժամանակ, երբ Էթելը դեռ դեռահաս էր. նրա մայրը շատ դժվարությունների միջով է անցել։ Նկարչական կրթություն ստացել է նկարիչ-մանրանկարիչ Լորա Հիլլի մոտ։

### Կարիերա
Էթելը, ում ստեղծագործական մեթոդի համար որպես հիմք է ծառայել բնօրինակից կատարված դիմանկարային էտյուդը, աշխատել է շատ ու հաջողությամբ։ Ճանաչում է ստացել այն բանից հետո, երբ 1985 թվականին նկարազարդել է Գերտրուդա Սմիթի գիրքը։ Հեշտ ճանաչելի նրա ձեռագիրը, որով կատարված են այդ նկարազարդումները, դարձել են նրա ֆիրմային ոճը, նա սկսել է ստեղծել պատի թերթեր։

Անգլիական «Պանչ» ամսագիրը Ռիդին պարբերաբար պատվիրել է ծաղրանկարներ, իսկ ԱՄՆ-ում նա աշխատել է միայն Նյու Յորքում ու Բոստոնում «Լեմսոն, Վոլֆ և ընկերություն» հրատարակչության հետ։

1896 թվականին նա մոր հետ մեկնել է Եվրոպա։ 1897 թվականին նրանք բնակություն են հաստատել Լոնդոնում, որտեղ Ռիդը աշխատել է որպես պատկերազարդող և այդ թվում նաև համագործակցել «Դեղին գիրքը» ամսագրի հետ։ Նրա հետագա ճակատագրի մասին տեղեկությունները շատ քիչ են։

### Մահ
Նրա կենսագիրը պնդում է, որ նրա մահվանը նպաստել են հարբեցողությունն ու քնաբեր դեղերի շատ օգտագործումը։ Մահացել է 1912 թվականին քնած ժամանակ։

## Ծանոթագրություններ

## Արտաքին հղումներ
* Ethel Reed (անգլ.)
* Ethel Reed (անգլ.)
*Ethel Reed on loc.gov 
*Ethel Reed on digitalgallery.nypl.org

Կատեգորիա:Ամերիկացի նկարիչներ
Կատեգորիա:Ամերիկացի գրաֆիկական դիզայներներ
Կատեգորիա:Ամերիկացի արվեստագետներ
Կատեգորիա:Ամերիկացի պատկերազարդողներ
Կատեգորիա:Ամերիկացի գրաֆիկներ
Կատեգորիա:Ամերիկացի նկարչուհիներ
Կատեգորիա:Ամերիկացի փորագրիչներ
One Day in Your Life (երգ, Մայքլ Ջեքսոն)

**«One Day in Your Life»**, Մայքլ Ջեքսոնի սինգլ, ձայնագրվել է 1975 թվականին՝ *[[Forever, Michael]]* ալբոմի համար։ Գրվել է Սեմ Բրաունի կողմից, իսկ կոմպոզիտորը Ռենե Արմանդն է։ Հետո այն նորից թողարկվել է 1981 թվականին՝ *[[One Day in Your Life]]* ալբոմի համար։ 2001 թվականին Մայլք Ջեքսոնը պետք է կատարեր Ուիթնի Հյուսթոնի հետ «Michael Jackson: 30th Anniversary Special» միջոցառման ընթացքում, բայց անհայտ պատճառներով երգը չկատարվեց։

ՄԹ-ում այն մեծ հիթ դարձավ և զբաղեցրեց առաջին հորիզոնականը UK Singles Chart հիթ շքերթում՝ մնալով երկու շաբաթ։ Այն բարձր դիրքեր է զբաղեցրել է Irish Singles Chart հիթ շքերթում, ինչպես նաև Հարավային Աֆրիկայի չարթերում։ Այն թողարկվել է Motown լեյբլում։ Երգը դարձավ ՄԹ-ում 1981 թվականի ամենավաճառված վեց սինգլերից մեկը։

## Չարթեր

## Ծանոթագրություններ

Կատեգորիա:Irish Singles Chart գլխավորած սինգլներ
Կատեգորիա:UK Singles Chart գլխավորած սինգլներ
Կատեգորիա:Մայքլ Ջեքսոն
Sucker for Pain

**«Sucker for Pain»**, ամերիկացի ռեփերներ Լիլ Ուեյնի, Վիզ Խալիֆայի, Լոջիքի, ամերիկացի R&B երգիչ Ty Dolla $ign-ի, ամերիկյան ինդի ռոք խմբեր Imagine Dragons-ի և X Ambassadors-ի սինգլը։ Թողարկվել է 2016 թվականի հունիսի 24-ին, Atlantic Records և Warner Bros. Records լեյբլերի կողմից՝ ամերիկյան «Ինքնասպանների ջոկատը» ֆիլմի սաունդթրեքային ալբոմի համար։

## Քննադատություններ
Rolling Stone ամսագրի քննադատ Էլիաս Լեյթը երգը անվանել է «խենթ», մինչ USA Today-ի քննադատ Կարլի Մալենբաումը ասել է, որ երգը իր կարծիքով «սեքսուալ է»։

## Տեսահոլովակ
2016 թվականի հունիսի 24-ին թողարկվել է երգի տեսահոլովակը։ Տեսահոլովակում կան ֆիլմից տեսարաններ։

## Թողարկման պատմություն

## Հիթ-շքերթներ

### Տարեվերջյան հիթ-շքերթներ

## Հավաստագրումներ

## Ծանոթագրություններ

## Արտաքին հղումներ
* 

Կատեգորիա:2016 սինգլներ
Կատեգորիա:Imagine Dragons երգեր
Կատեգորիա:Ty Dolla Sign երգեր
Կատեգորիա:Լիլ Ուեյնի երգեր
Կատեգորիա:Վիզ Խալիֆայի երգեր
Մակեդոնիա Բլաս Ֆլորես

**Մակեդոնիա Բլաս Ֆլորես** (, անվանվել է ըստ իսպանական անվանարկման սովորության. Բլաս՝ հայրական ազգանունը, Ֆլորես՝ մայրական, ), օտոմի ծագմամբ մարդու իրավունքների հարցերով մեքսիկացի ակտիվիստ։ 2005 թվականին առաջադրվել է Խաղաղության Նոբելյան մրցանակի՝ իր օտոմի ցեղի կանաց նկատմամբ կատարված բռնությունների դեմ պայքարելու համար։ 1997 թվականից գլխավորում է օտոմի ցեղին աջակցող Fotzi Ñahño սոցիալական ասոցիացիան։

## Կենսագրություն
Բլաս Ֆլորեսը Մեքսիկայի Կերետարո նահանգի Ամեալկո քաղաքի Էլ Բոտե շրջանից է։ Ունի 12 երեխա։ Տարիներ շարունակ զբաղվել է ձեռագործ իրերի վաճառքով։ 1997 թվականից աշխատել է *Fotzi Ñahño* սոցիալական ասոցիացիայում, որտեղ բարձրաձայնել է օտոմի ցեղի մարդկանց իրավունքներն ու գենդերային բռնության հարցերը։ Ընկերակցությունում կազմակերպել է սեմինարներ կանանց գենդերային բռնության, բնիկ աղջիկների շրջանում բռնությունների կանխարգելման, կանանց ալկոհոլիզմի կանխարգելման վերաբերյալ։ Ներգրավված է նաև բույսեր տնկելու ծրագրում, ինչպես նաև աջակցում է կանանց տնտեսական զարգացմանը։ 

2003 թվականին երկու կանանց կողմից (մայր և աղջիկ) անհիմն մեղադրվել է սեռական դավաճանության մեջ։ Համաձայն իր հնդկական գյուղի պատժի՝ երեք կին նրան ծնկաչոք իջեցրել են գետնին և չիլի տաքդեղի մածուկով վնասել նրա սեռական օրգանները։ Ակտիվիստը, առաջնորդվելով Իդալգո նահանգի մարդու իրավունքների հանձնակատարի խորհրդով, քրեական գործ է հարուցել իրեն վնասողների նկատմամբ՝ դառնալով առաջին հնդկացի կինը, ով դիմում է այս քայլին։ Մեկնելով Մեխիկո՝ նա Կոնգրեսի անդամներին տեկացրել է իր փորձության մասին, փաստ, որը գրավել է ակտիվիստների և ԶԼՄ-ների ուշադրությունը։ Այս դեպքից հետո Բլաս Ֆլորեսը որոշել է ավելի ակտիվ կերպով զբաղվել օտոմի ցեղի կանանց իրավունքների պաշտպանությամբ, որի համար էլ 2005 թվականին առաջադրվել է Խաղաղության Նոբելյան մրցանակի, ինչը խթան է հանդիսացել, որ նա Չափահասների կրթության ազգային ինստիտուտում (Instituto Nacional para la Educación de los Adultos) սովորի կարդալ և գրել, ինչպես նաև մաթեմատիկական գործողություններ կատարել։

2005 թվականին Բլաս Ֆլորեսն առաջադրվել է Asociación 1000 Mujeres para el Premio Nobel de la Paz մրցանակի իր համայնքում կանանց աջակցելու ակտիվ գործունեության համար։

## Ծանոթագրություններ

Կատեգորիա:Մեքսիկացի հասարակական գործիչներ
Կատեգորիա:Կանանց իրավունքների իրավապաշտպաններ
Կատեգորիա:Մեքսիկացի ֆեմինիստներ
Կատեգորիա:Կին ակտիվիստներ
Ֆուտբոլի Նիդերլանդների սուպերգավաթ

**Նիդերլանդների ֆուտբոլի սուպերգավաթ** կամ **Յոհան Կրոյիֆի գավաթ** (), նիդերլանդական ամենամյա ֆուտբոլային մրցաշար բաղկացած մեկ խաղից, որում մրցում են երկրի չեմպիոնը և գավաթակիրը։ Եթե վերոհիշյալ երկու մրցաշարերի հաղթողը նույն թիմն է ապա այն մրցում է գավաթի եզրափակիչ խաղի մասնակցի հետ։ Օգոստոսին` ազգային առաջնության մեկնարկից մեկ շաբաթ շուտ տեղի ունեցող սուպերգավաթի խաղով սովորաբար բացվում է ֆուտբոլային տարին Նիդերլանդներում։ Սուպերգավաթի գործող տիրակալը ՊՍՎ-ն է (2015)։ Սուպերգավաթի առաջին խաղը տեղի է ունեցել 1949 թվականին, իսկ ահա հաջորդ խաղարկությունն անց է կացվել միայն 1991 թվականին։ Այդ տարվանից սկսած մրցաշարը կրում է ամենամյա բնույթ, իսկ 1996 թվականից կրում է հանճարեղ ֆուտբոլիստ Յոհան Կրոյֆի անունը։

## Ակումբների վիճակագրություն

## Արդյունքներ

### Յոհան Կրուիֆի գավաթ

### Սուպերգավաթ

## Արտաքին հղումներ
* Հոլանդիայի սուպերգավաթը sports.ru կայքում
* Հոլանդիայի սուպերգավաթը ՖՆԿ-ում

Կատեգորիա:Ֆուտբոլը Նիդերլանդներում
Carousel

**«Carousel»**, Մելանի Մարտինեսի առաջնաելույթային «Dollhouse» մինի ալբոմի և «Cry Baby» ստուդիական ալբոմի երգը։ Տեսահոլովակը թողարկվել է 2014 թվականի հոկտեմբերի 15-ին։ Այն դարձել է «Ամերիկյան սարսափ պատմություն» հեռուստասերիալի սաունդթրեքը։

## Պատմություն
Երգը, որպես սաունդթրեք հնչել է «Ամերիկյան սարսափ պամտություն․ Հրեշների կրկեսը» հեռուստասերիալում։ Մելանին ասել է, որ «Ամերիկյան սարսափ պատմություն» հեռուստասերիալը իր ամենասիրելի շոուն է և երբ լսել է նոր եթերաշրջանի թողարկվելու մասին, առաջարկել է գրել երգի սաունդթրեքը։ Մեկ տարի լռությունից հետո, հեռուստասերիալի նոր եթերաշրջանի սկսվելուց 2 օր առաջ նրան կանչեցին հեռուստաընկերություն և համաձայնվեցին նրա առաջարկի հետ;

## Տեսահոլովակ
Լինսդեյ Պարկերը մի անգամ Մելանի Մարտինեսի մասին ասել է. «Մելանին «Ամերիկայի ձայնը» նախագծից անցավ «Ամերիկյան սարսափ պատմություն» և նրա այդ երգը ու տեսահոլովակը իսկապես լավն են։ Նրա այդ երգը շատ համապատասխան են Հելոուինին և արաժանի էր «Ամերիկյան սարսափ պատմություն» հեռուստասերիալում հնչելու համար»։

## Երգացանկ

## Չարթեր

## Թողարկման պատմություն

## Ծանոթագրություններ

## Արտաքին հղումներ
* 

Կատեգորիա:2014 սինգլներ
Կատեգորիա:Անգլերեն երգարվեստ
Կատեգորիա:2014 երգեր
Կատեգորիա:Սենտիմենտալ սիրային երգեր
Ռոդոլֆ Ժյուլիան

**Ռոդոլֆ Ժյուլիան** (, ), ֆրանսիացի նկարիչ և մանկավարժ։

Ժյուլիանի ակադեմիայի հիմնադիր։

## Կենսագրություն
Ռոդոլֆ Ժյուլիանը ծնվել է 1839 թվականի հունիսի 13-ին Վոկլյուզ նահանգի Լապալյու կոմունայում Պիեռ Լուի Ժյուլիանի () և Սոֆի Ֆավիեի () ընտանիքում։

### Ուսում
Ռոդոլֆի վաղ տարիների մասին քիչ տեղեկություններ են պահպանվել, հայտնի է միայն, որ նկարչական ձիրքը վաղ է արտահայտվել։ Գավառից տեղափոխվել է Փարիզ, որտեղ սկզբում դժվար կյանք է ունեցել։ Եղել է Գեղեցիկ արվեստների ազգային դպրոցում Ալեքսանդր Կաբանելի և Լեոն Կոնիեի արտադասարանային աշակերտը։

Ստեղծագործական գործունեությունը սկսել է 1863 թվականից։ Նույն թվականին նրա որոշ նկարներ ներկայացվել են Փարիզի սալոնում։ Նույն սալոնում ցուցադրվել է նաև 1865 թվականին։ Որոշ գումար վաստակելով 1866 թվականին Փարիզում տուն է վարձել։

### Ժյուլիանի ակադեմիա
Որոշել է բացել սեփական նկարչական դպրոց, որը հետագայում կոչվել է նրա անունով՝ Ժյուլիանի ակադեմիա։ Ակադեմիայի տասը տարվա գործունեությունից հետո Ժյուլիենը թողել է նկարելը և իրեն նվիրել մանկավարժությանը։ 1901 թվականից նա ակդեմիայի թերթ է հրատարակել՝ *L’Academie Julian*, որը շարունակել է թողարկվել նրա մահից հետո ընդհուպ Առաջին համաշխարհային պատերազմը։

### Անձնական կյանք
1895 թվականի հունվարի 9-ին Ժյուլիենը ամուսնանում է Ամելի Բորի Սորելի հետ, որը ազնվական տոհմից էր։ Ամելին նույնպես նկարչուհի էր և սովորել էր Տոնի Ռոբեր Ֆլյորնի մոտ և ցուցադրվում էր Փարիզի սալոնում։ Ակսդեմիայում նա ղեկավարում էր կանացի մասը։ Նրանք ապրել են Փարիզի Ամբուազ փողոցում։

Ռոդոլֆ Ժյուլիանը մահացել է Փարիզում 1907 թվականի փետրվարի 12-ին, ըստ այլ վարկածի փետրվարի 2-ին։ Նա իր մահվանից մեկ տարի առաջ կտակ է գրել, որով իր զարմիկ Լուի Մարիուս Գարոտին նշանակել է իր տան և հողամասի կառավարիչ, իսկ կնոջը կտակել է Ակադեմիայից ստացվող եկամուտը։ Ժյուլիանը թաղվել է Լապալյուի գերեզմանատանը, մոր կողքին։

## Գրականություն
* Martine Hérold, *L’Académie Julian à cents ans*, 1968. Brochure commémorative des cent années de l'Académie Julian.
* Catherine Fehrer, « New Light on the Académie Julian and its founder (Rodolphe Julian) » in *La Gazette des Beaux-Arts*, mai-juin 1984.
* Samuel Montiège, "L'Académie Julian et ses élèves canadiens. Paris, 1880-1900", 2011.["http://hdl.handle.net/1866/5900"] in "Papyrus, Université de Montréal"

## Ծանոթագրություններ

## Արտաքին հղումներ
* Le Peintre Rodolphe Julian  
* Pensionistas da Escola Nacional de Belas Artes na Academia Julian (Paris) durante a 1ª República (1890—1930) 

Կատեգորիա:Ֆրանսիացի նկարիչներ
Կատեգորիա:Ֆրանսիացի մանկավարժներ
Կատեգորիա:Պատվո լեգեոնի շքանշանի ասպետներ
Կատեգորիա:19-րդ դարի ֆրանսիացի նկարիչներ
Քասթինգ Սքուլ

**Քասթինգ Սքուլ** (անգլ.՝ Casting School), կինոյի և հեռուստատեսության դպրոց, որը հիմնադրվել է 2007 թվականին։ Այն սկզբից անվանվել է «Casting School» հեռուստառադիոհաղորդավարների ուսումնական կենտրոն, որը հիմնադրվել է դերասան, ռեժիսոր, պրոդյուսեր Աբել Աբելյանի կողմից։ 2007 թվականի առաջին խմբի շրջանավարտներից երեքն ավարտելուց հետո ընդունվել են աշխատանքի հեռուստատեսությունում՝ որպես հաղորդավարներ։

2008 թվականին հիմնվել է «Առաջին պրոֆեսիոնալ դերասանական ստուդիան»։ Ստուդիայի շրջանավարտները նկարահանվել են Հայաստանում արտադրվող ֆիլմերում և սերիալներում։

2009 թվականին բացվեց 3 նոր բաժին, դրանք են՝ ռեժիսուրա, օպերատորություն, մոնտաժ։

2014 թվականին դպրոցը վերանվանվեց «Casting School» կինոյի և հեռուստատեսության դպրոց, որտեղ համախմբվեցին բոլոր բաժինները։

«Casting School»-ում կարևորվում են պրակտիկ գիտելիքները, որոնք հետագայում ուսանողին օգնում են աշխատանքային գործունեություն ծավալել նախընտրած ոլորտում։

2016 թվականին Աբել Աբելյանը «PaparazziLife.am» կայքի կողմից պարգեւատրվել է որպես տարվա լավագույն մանկավարժ-դերասան։

«Casting School»-ի ամենամեծ ձեռքբերումը 125-ից ավելի շրջանավարտներն են, ովքեր ներկայումս որպես դերասաններ, հաղորդավարներ, լրագրողներ, ռեժիսորներ, օպերատորներ և մոնտաժողներ, աշխատում են Հայաստանի տարբեր ԶԼՄ-ներում, կինոյում և թատրոնում։

## Բաժիններ
«Casting School»-ում առկա են հետևյալ բաժինները.
* Դերասանական բաժին
* Հաղորդավարական բաժին
* Ռեժիսուրա, օպերատորություն և մոնտաժ
* Մանկական բաժին

## Ծանոթագրություններ

## Արտաքին հղումներ
* Tert.am 
* «Casting School»-ի աշակերտները պրոֆեսիոնալ բեմում
Սեբաստիան Ռոդե

**Սեբաստիան Ռոդե** (, ), գերմանացի ֆուտբոլիստ, կենտրոնական կիսապաշտպան, ով հանդես է գալիս Դորտմունդի «Բորուսիայում»։

## Ակումբային կարիերա
Ռոդեն մինչև 2005 թվականին «Կիկերսի» ակադեմիային միանալը հաճախել է «ՍԿՎ Հենլայնի», «Ալսբախի», «Գրիսհայմի Վիկտորիայի», «Դարմշտադտ 98-ի» ֆուտբոլային դպրոցները։ 2008/09 մրցաշրջանում նա սկսում է մարզումներ անցկացնել հիմնական կազմում։ «Կիկերսի» կազմում նորամուտը նշել է 2009 թվականի մարտի 7-ին` Այնտրախտի «Բրաունշվեյգի» դեմ խաղում։ 2009/10 մրցաշրջանում` «Յան Ռեգենսբուրգի» դեմ խաղում դարձել է ակումբում իր առաջին գոլի հեղինակը, որը օգնել է իր թիմին խաղը ավարտել ոչ ոքի` 1:1 հաշվով։

## Միջազգային կարիերա
2008 թվականի մայիսի 22-ին Ռոդեն իր նորամուտն է նշում Գերմանիայի երիտասարդական հավաքականում` Թուրքիայի դեմ խաղում։ 2009 թվականի փետրվարի 11-ին նա նորամուտն է նշում Գերմանիայի Մ19 հավաքականի կազմում։ Նույն թվականի մայիսի 21-ին` Լատվիայի դեմ խաղում, Սեբաստիանը իր առաջին գոլն է խփում և օգնում իր հավաքականին խոշոր 0:5 հաշվով հաղթանակ տոնել։

## Ձեռքբերումներ
**Ակումբային**

 **«[[Բավարիա Մյունխեն|Բավարիա»]]**
* Գերմանիայի չեմպիոն` 2014/15; 2015/16

## Ծանոթագրություններ

## Արտաքին հղումներ
* Ֆուտբոլիստի պրոֆիլը soccerway կայքում
* Ռոդեի պաշտոնական կայքը
* Պրոֆիլը kicker.de կայքում
 

Կատեգորիա:Այնտրախտ Ֆրանկֆուրտի ֆուտբոլիստներ
Կատեգորիա:Բավարիա Մյունխենի ֆուտբոլիստներ
Կատեգորիա:Բորուսիա Դորտմունդի ֆուտբոլիստներ
Կատեգորիա:Բունդեսլիգայի ֆուտբոլիստներ
Կատեգորիա:Գերմանացի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Ոչ ծննդյան օր

[մինի|''Humpty Dumpty''-ն այն փողկապով, որը նրան նվիրել են իր «ոչ ծննդյան օրը» Սպիտակ թագավորն ու թագուհին «[Ալիսը հայելու աշխարհում»-ից]]
**Ոչ ծննդյան օր** (), իրադարձություն, որը կարելի է նշել ամեն օր, բացի սեփական ծննդյան օրվանից։ «Unbirthday» նորաբանությունը մտածել է Լուիս Քերոլը իր «Ալիսը հայելու աշխարհում» վիպակում, ինչը ոգեշնչություն է հանդիսացել դիսնեյյան Ալիսան հրաշքների աշխարհում մուլտֆիլմի «Ողջույն ոչ հոբելյարներին» երգի ստեղծման համար։

## «Ալիսի» մեջ
«Ալիսը հայելու աշխարհում» վիպակում Humpty Dumpty-ն ատում է փողկապը, որը, ինչպես նա է ասում, նրան նվիրել են իր «ոչ ծննդյան օրը» Սպիտակ թագավորն ու թագուհին, ինչից հետո Ալիսը հաշվել է տարվա մեջ ոչ ծննդյան օրերը։

«Ալիսան հրաշքների աշխարհում» մուլտֆիլմում գլխավոր հերոսուհին հանդիպում է գլխարկագործին, մարտի ճագարին և Սոնյային, ովքեր տոնում են ոչ ծննդյան օրերը` այդ իրադարձության մասին երգ երգելով (տեքստի հեղինակներ և կոմպոզիտորներ` Մեք Դևիդ, Էլ Հոֆման և Ջերի Լիվինգսթոն)։ Նախ Ալիսան չի պատկերացնում, թե դա ինչ տոն է, սակայն գլխարկագործը բացատրում է նրան։ Նա հասկանում է, որ դա նաև իր ոչ ծննդյան օրն է և միանում է տոնական տորթին։ Մուլտֆիլմի այս տեսարանը ներառում է ոչ ծննդյան օրվա գաղափարը` ներկայացված «Ալիսը հայելու աշխարհում»-ում և «Ալիսան հրաշքների աշխարհում»-ի 7-րդ գլխում։

Ոչ ծննդյան օրվա տոնակատարությունը ներկայացվում է նաև «Unbirthday Party with Alice in Wonderland» կոմիքսում (1951 թվական), որի լույս տեսնելը համընկավ մուլտֆիլմի հետ։ Կոմիքսային տարբերակը շատ ավելի երկար է (32 էջ) մուլտֆիլմի տեսարանից։

## Մշակույթի մեջ
* «UnBirthday»` ավստրալիացի երաժիշտ *Pogo*-ի երգը, որն ընդգրկված է «Wonderland» մինի-ալբոմի մեջ։
* «Happy Unbirthday»` ճապոնական D խմբի սինգլը` թողարկված 2015 թվականին։

## Ծանոթագրություններ

Կատեգորիա:Ալիսը Հրաշքների աշխարհում
Կատեգորիա:Ծննդյան օրեր
Կատեգորիա:Նորաբանություններ
Կատեգորիա:Ոչ պաշտոնական տոներ
Սոջու

**Սոջու** (հանգըլ՝ 소주, հանջա՝ 燒酒), ավանդական կորեական ալկոհոլային խմիչք, օղու տարատեսակ, սակայն էթիլսպիրտի առավել քիչ պարունակությամբ։
Սպիրտի ծավալային չափը կարող է կազմել 20 %-ից մինչև 45 % (առավել տարածված տարբերակը՝ 20 %)։
Պատրաստվում է հիմնականում քաղցր կարտոֆիլից կամ ցորենից։ Թափանցիկ հեղուկ է սպիրտին հատուկ բույրով, ըստ համի՝ քաղցր։

Կորեայի հիմնական ալկոհոլային խմիչքն է և համարվում է տեղի նշանակալի երևույթներից մեկը։ Հարավային Կորեայում գործում է սոջուի թանգարանը։

## Պատմություն
Առաջին անգամ սոջուն հայտվել է 1300 թվականին Մոնղոլիայի՝ Կորեա ներխուժման ժամանակ։ Մոնղոլները իրենց հետ բերել էին դիստիլյացիայի տեխնոլոգիան, որոնք էլ, իրենց հերթին, վերցրել էին պարսիկներից Կենտրոնական Ասիա արշավանքների ժամանակ։

1965 թվականից մինչև 1991 թվականը բրնձի վրա կատարվող ծախսերը նվազեցնելու նապատակով Հարավային Կորեայի կառավարությունը արգելեց սոջուի ստեղծման ավանդական՝ մաքուր ցորենից պատրաստման տարբերակը։ Սոջուն սկսեցին պատրաստել էթիլ սպիրտի լուծմամբ և արոմատիզատորների ավելացամբ (ֆրուկտոզ և այլն)։ Սոջուի ապրանքանիշների մեծ մասը, որ թողարկվում են ներկայումս, հենց այդ կերպ են պատրաստվում։

Ներկայումս սոջուն գլխավոր ալկոհոլային խմիչքն է թե՛ Հարավային Կորեայում, թե՛ Հյուսիսային Կորեայում։ 2004 թվականին Հարավային Կորեայում գործածվել է ավելի քան 3 միլիարդ շիշ սոջու։ Բացի այդ՝ սոջուի բրենդներից մեկը՝ հարավկորեական Jinro-ն, համարվում է առաջատարը ալկոհոլային բրենդների շարքում աշխարհում վաճառքի ծավալների չափով։ 2008 թվականին վաճառվել է 75,99 միլիոն այդ խմիչքի քեյս։ Jinro ապրանքանիշի արտադրանքի ավելի քան 90 %-ը վաճառվում է Հարավային Կորեայում։

## Պատրաստում
### Մաքուր սոջու
Սոջուի պատրաստման հիմնական հումքը քաղցր կարտոֆիլն է և հատիկային մշակաբույսերը՝ բրինձն ու ցորենը։ Սոջուի պատրաստման տեխնիկական պարբերաշրջանը ներկառում է մի շարք փուլեր.
* առաջին փուլում հումքը մանրացնում են,
* երկրորդ փուլում մանրացված հումքը պահում են հատուկ տարաներում, որտեղ աստիճանաբար ավելացնում են էթիլ սպիրտ,
* երրորդ փուլը անմիջական սոջուի պատրաստման փուլն է։

Սոջուն ֆիլտրում են փայտածուխից, որը պատրաստում են որոշակի տարիքի և տեսակի բամբուկից։

### Կորեական էթիկետ
* Սոջուն լցնում են ոչ մեծ ապակե տարաների մեջ։ Հիմնականում խմում են՝ մսից կամ ձկանից պատրաստված ուտեստներ ճաշակելով։
* Սոջուն լցնում են երկու ձեռքով։ Ինքդ քեզ սոջու լցնելը համարվում է հիմարություն։
* Սոջուն խմում են ոչ մեծ կումերով։
* Սոջուի բաժակը հարկ է խմել մինչև վեջ, և միայն դրանից հետո լցնել կրկին։
* Առավել երիտասարդ կորեացիները սոջուն չեն խմում ավագների ներկայությամբ։ Միևնույն սեղանի մոտ նստելով՝ հարկ է թեքվել և միայն դրանից հետո մոտեցնել բաժակը։ Այլ վարքագիծը չհարգելու նշան է։

## Տես նաև
* Կորեական խոհանոց

## Ծանոթագրություններ

## Արտաքին հղումներ
* Ջինրո սոջու 
* Անդոնյան սոջու 
* Սոջուի լուսանկարներ 
* Սոջուի թանգարան 
* Սոջուից պատրաստված կոկտեյլ

Կատեգորիա:Ալկոհոլային խմիչքներ
Կատեգորիա:Կորեական խոհանոց
Կատեգորիա:Թունդ ալկոհոլային խմիչքներ
Բարբարոսներին սպասելիս (վեպ)

**Բարբարոսներին սպասելիս** (), 2003 թվականի Գրականության Նոբելյան մրցանակի դափնեկիր հարավաֆրիկյան գրող Ջոն Մաքսվելլ Կուտզեյի 1980 թվականին լույս տեսած վեպը։ Հեղինակն իր ստեղծագործության անվանումը վերցրել է հույն բանաստեղծ Կոնստանտինոս Կավաֆիսի համանուն պոեմից։

## Ծանոթագրություններ

Կատեգորիա:Անգլերեն գրքեր
Կատեգորիա:Անգլերեն գրքեր
Կատեգորիա:Անգլերեն վեպեր
Կատեգորիա:Ջոն Մաքսվելլ Կուտզեյի վեպերը
Կատեգորիա:Վեպեր, որոնց հիման վրա ստեղծվել են օպերաներ
Անտենային գալակտիկաներ

մինի
**Անտենային գալակտիկաներ**, նաև հայտնի են որպես NGC 4038/NGC 4039, փոխազդող գալակտիկաների խումբ Ագռավի համաստեղությունում։ Նրանք այժմ անցնում են աստղաստեղծ փուլով, որի ընթացքում գազային ամպերի և փոշու և մագնիսական դաշտի բախումից արագորեն առաջանում են աստղեր։
Դրանք հայտնաբերվել են 1785 թվականին Ուիլիամ Հերշելի կողմից։

## Ընդհանուր տեղեկություն
thumb|left|Ground-based telescopic view of the Antennae galaxies.
Անտեբնային գալակտիկաները ենթարկվում են գալկտիկական բախումների։ Գտնվելով NGC 4038 գալակտիկաների խմբում 5 այլ գալակտիկաների հետ միասին՝ այս երկու գալակտիկաները հայտնի են որպես Անտենային գալակտիկաներ իրենց երկու երկար պոչերի շնորհիվ՝ կազմված աստղերից, գազերից և փոշուց, որոնք էլ իրենց հերթին դուրս են մղվում գալակտիկաների բախումից, որը նման է միջատների անտենանման բեղիկների։

## Ժամանակացույց
Մոտ 1․2 միլիարդ տարի առաջ Անտենային գալակտիկաները երկու առանձին գալակտիկաներ էին։ NGC 4038 պարուրաձև ձողանման գալակտիկա էր, իսկ NGC 4039 պարուրաձև գալակտիկա։ Մինչև բախումը NGC 4039-ը ավելի մեծ էր քան NGC4038-ը։ 900 միլիոն տարի առաջ, Անտենանները մոտեցան իրար, նմանվելով NGC 2207-ին և IC 2163-ին։ 600 միլիոն տարի առաջ Անտենաները անցան մեկը մյուսի միջով նմանվելով Մուկ գալակտիկային։ 300 միլիոն տարի առաջ Անտենայի աստղերը սկսեցին առանձնանալ երկու գալակտիկաներից։ Այժմ առանձնացած աստղերի ճառագայթները տարածվում են սկզբանական գալակտիկաներից բավականին հեռու, արտացոլելեվ անտենայի տեսք։

## Ծանոթագրություններ

Կատեգորիա:Ագռավ (համաստեղություն)
Կատեգորիա:Գալակտիկաներ
Կառլոս Մարկոսյան

**Կառլոս Հայկի Մարկոսյան** (), հայ օպերային երգիչ։ ՀԽՍՀ ժողովրդական արտիստ (1986)։

## Կենսագրություն
Կառլոս Մարկոսյանը ծնվել է Երևանում։ Դասավանդել է Երևանի Ռոմանոս Մելիքյանի անվան երաժշտական ուսումնարանում, եղել է Երևանի Ալեքսանդր Սպենդիարյանի անվան օպերայի և բալետի ազգային ակադեմիական թատրոնի մեներգիչ, այնուհետև՝ «Սովետական արվեստ» ամսագրի երաժշտության բաժնի պատասխանատուն։ Հեղինակել է հայկական երաժշտությանն ու երաժիշտներին նվիրված բազմաթիվ մեծ նշանակություն ունեցող հոդվածներ։ Կառլոս Մարկոսյանի  կինը՝ Վիոլետա Թորոսյանը,  բալետի պարուհի էր, երկար տարիներ  Օպերայի  և բալետի պետական ակադեմիական թատրոնի  բալետային խմբի վարիչն է եղել։ Ունեցել է երկու դուստր՝  Գոհար Մարկոսյան-Կասպերը  և Հասմիկ Մարկոսյանը։

## Ֆիլմեր
1986-1987 թվականներին նկարահանվել է մի քանի ֆիլմերում։
* «Մեզանից երեքը»
** «Խոսք»
* «Օդապարուկի օրը»

### Ներկայացումներ
* Ալեքսանդր Շիրվանզադեի «Մորգանի խնամին», Մինթոևի դերը Գոհար Գասպարյանի (Նատաշա) հետ

## Պարգևներ
1986 թվականիին արժանացել է ՀԽՍՀ ժողովրդական արտիստի կոչման։

## Մահը
Մահացել է 2002 թվականին, Երևանում։

## Երկեր
* Маркосян Карлос Гайкович. Гоар Галачян [Нар. арт. АрмССР Гос. академ. театра оперы и балета им. А. Спендиарова]. Ер., Арм. театр. о-во.

## Արտաքին հղումներ
* "Севильский цирюльник"
*  Карлос Гайкович Маркосян 
*  03:02"Basso extraordinairy, brillant"

## Ծանոթագրություններ

Կատեգորիա:ՀԽՍՀ ժողովրդական արտիստներ
Կատեգորիա:Հայ օպերային երգիչներ
Te Amo (երգ, Ռիհաննա)

«**Te Amo**» (), R’n’B ժանրի երգչուհի Ռիհաննայի վերջին (երրորդ համաշխարհային և տարեվերջյան վեցերորդ) սինգլը նրա *[[Rated R (ալբոմ, Ռիհաննա)|Rated R]]* չորրորդ ստուդիական ալբոմից։ Երգում մեծ է միասեռական սիրո թեման, քնարական հերոսուհին փորձում է պայքարել այն բանի դեմ, որ ինքը դարձել է այլ կնոջ սիրո օբյեկտ։

## Քննադատների արձագանքը
*[[Digital Spy]]*-ը երգին տվել է 5-ից 4 բալ՝ բնութագրելով այն որպես ավելի հանգիստ (համեմատած երգչուհու նախորդ՝ եվրոպական «Rude Boy» սինգլի հետ) սեքսուալ ստեղծագործություն՝ լատինոյի տարերով։ *[[Daily Review]]* հրատարակությունը նույնպես տվել է 4 բալ՝ նշելով Ռիհաննայի արտահայտչականությունը միասեռական կանանց սիրո թեմայի վերաբերյալ խոսելիս։

## Տեսահոլովակ
Տեսահոլովակը նկարահանվել է 2010 թվականի ապրիլի 29-ից 30-ին Ֆրանսիայի Վինիա ամրոցում։ Տեսահոլովակում նկարահանվել է ֆրանսիացի մոդել և դերասանուհի Լետիցիա Կաստան։ Տեսահոլովակի պրեմիերան կայացել է 2010 թվականի մայիսի 28-ին։ Ռեժիսորը դարձել Ռիհաննայի հիմնական քլիփմեյքերներից մեկը՝ Էնթոնի Մենդլերը։

*[[Billboard]]* ամսագիրը բնութագրել է տեսահոլովակը որպես Ռիհաննայի ամենասեքսուալ տեսահոլովակներից մեկը։ Լետիցիա Կաստան տեսահոլովակում կատարում է ճակատագրական կնոջ դեր, որը փորձում է գայթակղել Ռիհաննային։

## Երգացանկ
;Թվային հրատարակություն

## Դիրքերը հիթ-շքերթներում
2009 թվականի դեկտեմբերին «Te Amo»-ն առաջին անգամ հայտնվել է հիթ-շքերթներում։ Մեծ Բրիտանիայում երգը հայտնվել է հիմանականում UK Singles Chart հիթ-շքերթում, նաև UK R&B Chart-ում։ Եվրոպայում երգը բարձրացել է 18-րդ հորիզոնականի։ Երգը ընդգրկվել է Կանադայի և ԱՄՆ-ի հիթ-շքերթներում՝ չնայած այն բանին, որ պաշտոնական սինգլը այդտեղ չի հրատարակվել։

### Տարեկան հիթ-շքերթներ

### Հավաստագրեր

## Թողարկման ժամանակագրություն

## Ծանոթագրություններ

## Արտաքին հղումներ
* 
* Ռիհաննան կատարում է «Te Amo»-ն Radio 1’s Big Weekend Live-ում՝ տեսահոլովակ

Կատեգորիա:ԼԳԲՏ երգեր
Կատեգորիա:Ռիհաննայի երգեր
Կատեգորիա:Սենտիմենտալ սիրային երգեր
Մուկոյոսի

**Մուկոյոսի** (), մեծահասակ տղամարդ, որը վերցնում է կնոջ ազգանունը և որդեգրվում նրա ծնողների կողմից։

## Պատմություն
Ըստ լեգենդի՝ ճապոնական այս ավանդույթը սկիզբ է առնում 717 թվականից, երբ լեռան աստված Հակուսանը երազ եկավ միապետ Թաիթյո Դաիսին և նրան պատմեց հարևան գյուղի տաք աղբյուրի մասին։ Միապետն իր հերթին խորհուրդ է տալիս իր սանին՝ Գարյո Խոսին նշված տեղում իջևանատուն բացել։ Գարյո Խոսին այդպես էլ վարվեց, իսկ ավելի ուշ որդեգրեց տղային, ով շարունակեց իր գործը։ Ըստ Գինեսի ռեկորդների գրքի՝ սա աշխարհում ամենահին ընտանեկան գործն է։

Մեծ տղամարդկանց որդեգրելու պրակտիկայի նպատակը երաշխավորված ժառանգորդ ունենալն էր, ինչպես նաև ենթադրվում էր, որ կլինի մեկը, որ կխնամի ընտանեկան գերեզմանները։ Այսպիսով, անկախ ընտանիքում մանկական մահացությունից կամ անպտղությունից՝ ավանդաբար ապահովվում էր սերունդների հաջորդականությունը և ընտանեկան գործի շարունակումը։

Ճապոնիայում արյունակցական կապի դերը բարձր չէր․ այսպիսով, եթե որդեգրող ընտանիքում ծնվում էր սեփական որդին, մուկոյոսին կարող էր նախկինի պես մնալ կարողության ժառանգորդը։ Ավելին, եթե կենսաբանական երեխան հարմար չէր, որ գլխավորի ընտանեկան ընկերությունը, նրան կարող էին զրկել ժառանգությունից և որդեգրել համապատասխան ժառանգորդի։ Առևտրականների և սամուրայների ընտանիքներում ընտանեկան կարողության ժառանգումը որդեգրած երեխաներին հասավ 25-34%-ի։ Այդուհանդերձ, նմանատիպ պրակտիկան ոչ մի բացասական արձագանք չէր գտնում հասարակության մեջ։

Բիզնեսի պահպանման համար պատմության տարբեր ժամանակաշրջաններում այնպիսի խոշոր կազմակերպությունների տերեր են որդեգրել ժառանգորդների, ինչպիսիք են Քենոնը, Կիկոմանը, Սուզուկին և Տոյոտան։ Որդեգրվածների թվում էր նաև 16-րդ դարի Ճապոնիայի միավորողը՝ Տոյոտոմի Հիդեյոսին, պետության վարչապետը 1964-1972 թվականներին Էյսակու Սատոն և այլ հայտնի անձինք։

Չնայած մուկոյոսիի պրակտիկան դիտվում է որպես հնադարյան մնացուկ՝ ժամանակակից հետազոտությունները ցույց են տալիս, որ 20-րդ դարի վերջին Ճապոնիայի գյուղական ընտանիքներում նմանատիպ որդեգրումների աճ է նկատվել։

## Ծանոթագրություններ

## Գրականություն
*
*
*

Կատեգորիա:Ճապոնական սովորույթներ
Կատեգորիա:Ճապոնիայի հասարակություն
Կատեգորիա:Ճապոնիայի մշակույթ
Կատեգորիա:Որդեգրում
Յուան Շանշան

**Յուան Շանշան** (, ), ավելի հայտնի է որպես **Մեյբել Յուան**, չինացի դերասանուհի և երգչուհի։

Նրան նկատել են «Պալատ», «Պալատ 2» և «Սուսերամարտիկը» պատմական դրամաներում նկարհանվելու ժամանակ։

## Կենսագրություն
### Վաղ կյանք
Յուան Շանշանը ծնվել է 1987 թվականի փետրվարի 22-ին՝ Հուբեի տարածաշրջանի Սյանյան քաղաքի հարուստ և բարձր կրթության մակարդակ ունեցաղ ընտանիքում։

6 տարեկանում սկսել է ջութակ նվագել։ 2005 թվականին ընդունվելու է Պեկինի կինոյի ակադեմիան և 2009 թվականին ավարտել այն։

### Դերասանական կարիերա
Յուան Շանշանին առաջին անգամ նկատել են, երբ նա «Պալատ» պատմական դրամայում խաղացել է Ռու Բին անունով երկրորդական կերպարի դերը, Լիու Սյուհուայի միջամտությամբ նա պայմանագիրկնքեց «Yuzheng Studio»-ի () հետ։ 2013 թվականին «Պալատ 2» դրամայում խաղացել է կայսրուհի Սյանշենհիանի դերը։

2013 թվականին խաղացել է Ռեն Յինյինի դերը՝ Յու Չժենի «Սուսերամարտիկը» դրամայում, որը հիմնված է Ջին Յոնի ուսյա ժանրի «Ժպտացող հպարտ թափառականը» նովելի վրա։

## Ֆիլմագրություն
### Հեռուստասերիալներ

### Ֆիլմեր

### Սինգլեր
* *Loneliness* ()
* *Buyuan* ()
* *I Have a Date With Spring* ()
* *The Song of Love* ()
* *Love Me* ()
* *Consciousness* ()
* *Promise* ()
* *The Song of Missing* ()
* *Wulei* ()

## Մրցանակներ

## Ծանոթագրություններ

Կատեգորիա:Չինացի դերասանուհիներ
Կատեգորիա:Չինացի երգչուհիներ
Մոնցա և Բրիանցա (գավառ)

**Մոնցա և Բրիանցա** (), գավառ Իտալիայի հյուսիսում՝ Լոմբարդիայի շրջանում։

## Նկարագրություն
Գավառը պաշտոնապես ստեղծվել է 2004 թվականի մայիսի 12-ին՝ Միլանի գավառի հյուսիսարևելյան մասի պառակտումից հետո, գործադիր կարգավիճակ ստացել է 2009 թվականի հունիսի 6-7-ի ընտրություններից հետո։ Զբաղեցնում է 405 կմ2 տարածք և համարվում է Իտալիայի ամենափոքր գավառական տարածքը։ 2012 թվականի մարդահամարի տվյալներով բնակչությունը կազմել է 859044 մարդ, բնակչության խտությունը՝ ավելի քան 2000 մարդ մեկ քառակուսի կիլոմետրի վրա։ Վարչական կենտրոնը Մոնցա քաղաքն է (2009 թվականի նոյեմբերի 30-ի տվյալներով ունեցել է 121.441 բնակչություն)։ Միլանից գտնվում է 15 կմ հեռավորության վրա։ Մյուս կարևոր կենտրոններն են (բնակչության թվաքանակը ըստ 2001 թվականի) Սերենո (39,206), Դեզիո (35,069), Լիմբիատե (31,551), Լիսոնե (34,450), Վիմերկատե (25,536), Չեզանո Մադերնո (33,094) և Բրուգերիո (31,470)։ Հյուսիսից սահմանակից է Լեքո և Կոմո գավառներին, արևմուտքից՝ Վարեզե գավառին, արևելքից՝ Բերգամո գավառին, հարավ-արևելքից՝ Միլանի գավառին։

## Ամենաբնակեցված բնակավայրերը
մինի
thumb|Գավառի քարտեզը
Ստորև ըստ բնակչության թվերի՝ ներկայացված է գավառի 10 հիմնական քաղաքները։ 

## Մոնցա և Բրիանցա գավառի կոմունաները
Ստորև ներկայացված են Մոնցա և Բրիանցա գավառի 55 կոմունաները։

## Պատկերասրահ

MonzaDuomo4.JPG|Մոնցայի տաճարը
Chiesa Prepositurale di Lissone 2.jpg|Սուրբ Պողոս-Պետրոս տաճար (Լիսոնե)
Santa Valeria Church - Seregno.jpg|Սուրբ Վալերիա եկեղեցի, (Սերենո)
Desio_villa_Tittoni_Traversi_vista.jpg|Villa Tittoni Traversi, (Դեզիո)
Palazzo Borromeo.jpg|Բոռոմեո պալատ, (Չեզանո Մադերնո)
Pusterla nord.JPG|Villa Pusterla, (Լիմբիատե)
12BrugherioSLucio.JPG|Սուրբ Լուչուս եկեղեցի (Բրուգերիո)
Vimercate-Letorri.jpg|*Torri Bianche* բիզնես շրջան (Վիմերկատե)


## Ծանոթագրություններ

## Արտաքին հղումներ
* Պաշտոնական կայքը

Կատեգորիա:Իտալիայի գավառներ
Բունդեսլիգա 2016-17

**Բունդեսլիգա 2016/2017**, Գերմանիայի 54-րդ ֆուտբոլի առաջնություն։ Առաջնությունը մեկնարկում է 2016 թվականի օգոստոսի 13-ին, վերջին խաղերը կայանալու են 2017 թվականի մայիսի 21-ին։ Առաջնությանը մասնակցում են 18 ակումբներ։

## Փոփոխությունները

## Մասնակից ակումբները

Կատեգորիա:Բունդեսլիգայի մրցաշրջաններ
Կատեգորիա:2016-17 եվրոպական ֆուտբոլային լիգաներում
Ռոնալդ դե Բուր

**Ռոնալդ դե Բուր **(, ), հոլանդացի նախկին ֆուտբոլիստ, կիսապաշտպան։ Ազգային հավաքականի խաղացող (1993—2003 թթ.)։ Ավարտել է ֆուտբոլիստի կարիերան 2008 թվականին։ Ֆրանկ դե Բուրի երկվորյակ եղբայրն է։

## Անձնական կյանքը
Ամուսնացած էր Շերոն Քոենի հետ։ Համատեղ ամուսնությունից նրանք ունեցան 3 դուստր` Մաքսիմը (1992 թ.), Դեմին (1995 թ.) և Բրուկը (2000 թ.)։

2000 թվականի օգոստոսի 12-ին Ռոնալդն իր ընկերուհու` Սյուզ վան Ռոզելի հետ ունեցավ ևս մեկ դուստր` Ֆեննան, իսկ 2015 թվականի մայիսի 29 ծնվեց նրանց համատեղ երկրորդ, իսկ Ռոնալդի հինգերորդ դուստրը` Լինդը։

## Կարիերա
Հանդես է եկել «Այաքս» (1988-1991 և 1993-1998 թթ.), «Տվենտե» (1991-1993 թթ.), «Բարսելոնա» (1998-2000 թթ.), «Ռեյնջերս»  (2000-2004 թթ.), «Ալ-Ռայան»  (2004-2005 թթ.) և «Ալ-Շամալ»  (2005-2008 թթ.) ակումբներում։ 2008 թվականին ավարտել է ֆուտբոլիստի կարիերան։

Նիդերլանդների հավաքականի կազմում անցկացրել է 67 խաղ և դարձել 13 գոլի հեղինակ։ Մասնակցել է Աշխարհի 1994, 1998 և Եվրոպայի 1992, 2000 թվականների առաջնություններին։ Հավաքականում խաղացել է տարբեր դիրքերում` կենտրոնական հարձակվող, ենթահարձակվող և հարձակողական կիսապաշտպան։

## Ձեռքբերումները
* **Այաքս**
: Նիդերլանդների չեմպիոն (5)։ 1990, 1994, 1995, 1996, 1998
: Նիդերլանդների գավաթակիր (2)։ 1993, 1998
: Նիդերլանդների սուպերգավաթակիր (3)։ 1993, 1994, 1995
: Նիդերլանդների տարվա ֆուտբոլիստ (2)։ 1994, 1996
: Չեմպիոնների լիգայի հաղթող (1)։ 1995
: Եվրոպայի սուպերգավաթի հաղթող (1)։ 1995
: Միջմայրցամաքային գավաթի հաղթող (1)։ 1995
: Չեմպիոնների լիգայի եզրափակչի մասնակից (1)։ 1996
* **Բարսելոնա**
: Իսպանիայի չեմպիոն (1)։ 1999
* **Ռեյնջերս**
: Շոտլանդիայի չեմպիոն (1)։ 2003
: Շոտլանդիայի գավաթակիր (1)։ 2002, 2003
: Շոտլանդիայի լիգայի գավաթակիր (2)։ 2002, 2003
* **Հոլանդիայի հավաքական**
: 4-րդ հորիզոնական աշխարհի 1998 թվականի առաջնությունում

## Ծանոթագրություններ





Կատեգորիա:1970 ծնունդներ
Կատեգորիա:Այաքսի ֆուտբոլիստներ
Կատեգորիա:Անձինք այբբենական կարգով
Կատեգորիա:Բարսելոնայի ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Հոլանդացի ֆուտբոլիստներ
Կատեգորիա:Մայիսի 15 ծնունդներ
Կատեգորիա:Տղամարդկանց ֆուտբոլի հարձակվողներ
Կատեգորիա:Ֆուտբոլային մարզիչներ այբբենական կարգով
Կատեգորիա:Ֆուտբոլիստներ այբբենական կարգով
Կատեգորիա:Տվենտեի ֆուտբոլիստներ
Կատեգորիա:Ռեյնջերս ՖԱ-ի ֆուտբոլիստներ
Կատեգորիա:Նիդերլանդների հավաքականի ֆուտբոլիստներ
Կատեգորիա:Հոլանդացի ֆուտբոլային մարզիչներ
Օրթոկենտրոն

280px|մինի|Օրթոկենտրոն
**Օրթոկենտրոն** ( — ուղիղ), եռանկյան բարձրությունների կամ նրանց շարունակությունների հատման կետ։
Սովորաբար նշանակվում է լատինական H տառով։ Կախված եռանկյան տեսակից, օրթոկենտրոնը կարող է գտնվել եռանկյան ներսում (սուրանկյուն եռանկյան մեջ), նրանից դուրս (բութանկյուն եռանկյան մեջ) կամ համընկնել գագաթի հետ (ուղղանկյուն եռանկյան մեջ՝ համընկնում է ուղիղ անկյան գագաթի հետ)։ Օրթոկենտրոնը պատկանում է եռանկյան նշանավոր կետերի թվին, նշված է Կլարկ Քիմբերլինգի
եռանկյան կենտրոնների հանրագիտարանում, ինչպես X(4) կետ։

## Հատկություններ
*Եթե A, B, C, D կետերի քառյակում D կետը ABC եռանկյան բարձրությունների հատման կետն է, ապա չորս կետերից ցանկացածը համարվում է մյուս երեք կետերով ստացված եռանկյան օրթոկենտրոն։ Այսպիսի քառյակն երբեմն անվանում են կետերի օրթոկենտրոնային համակարգ։

## Պատմություն
Առաջին խիստ ապացույցն այն բանի, որ եռանկյան բարձրությունները հատվում են մեկ կետում, XVIII դարում տվել է Կառլ Ֆրիդրիխ Գաուսը։

## Օրթոկենտրոններ քառանկյունում
*Եթե շրջանագծին ներգծված քառանկյան մեջ տանենք անկյունագիծ, ստացված երկու եռանկյուններին ներգծենք երկու շրջանագծեր, շարունակենք նույն ձևով, տանելով երկրորդ անկյունագիծը, ապա նկարագրված չորս եռանկյունների օրթոկենտրոնները կլինեն տրված քառանկյանը նման քառանկյան գագաթներ։
*Զույգ առ զույգ հատվող չորս ուղիղներով (որոնցից ոչ մի երեքը չեն անցնում միևնույն կետով) ստացված չորս եռանկյունների չորս օրթոկենտրոնները գտնվում են մի ուղղի վրա։

## Տես նաև
*Եռանկյան նշանավոր կետեր
*Եռանկյան բարձրություն
*Բարձրություն (երկրաչափություն)
*Ներգծյալ շրջանագծի կենտրոն
*Օրթոեռանկյուն

## Գրականություն
* Элементарная геометрия. Понарин|37-39|1
* 
* 

Կատեգորիա:Եռանկյան նշանավոր կետեր
Պրոդյուսեր (հեռուստասերիալ)

**Պրոդյուսեր** (հանգըլ՝ 프로듀사, տառադարձում՝ Peurodyusa), 2015 թվականի հարավկորեական հեռուստասերիալ, որի գլխավոր դերերում նկարահանվել են Կիմ Սու Հյոնը, Չա Թհէ Հյոնը, Գոն Հյո Ջինը և IU- ը։ Եթեր է հեռարձակվել 2015 թվականի մայիսի 15-ից մինչև հունիսի 20-ը KBS2 հեռուստաալիքով։

## Դերերում
* Կիմ Սու Հյոն - Պեկ Սըն Չան
* Չա Թհէ Հյոն - Ջուն Մո
* Գոն Հյո Ջին - Թակ Յե Ջին
* IU - Սինդի

## Վարկանիշներ

## Ծանոթագրություններ

## Արտաքին հղումներ
* Պաշտոնական կայք էջը 
* Պրոդյուսերը KBS World- ում
* Պրոդյուսերը Hancinema- յում

Կատեգորիա:2015 հեռուստասերիալներ
Կատեգորիա:Կորեերեն հեռուստասերիալներ
Կատեգորիա:Հարավկորեական հեռուստասերիալներ
Սինեկ (Բիթլիսի գավառ)

**Սինեկ**, գյուղ Արևմտյան Հայաստանում, Բիթլիսի վիլայեթի Բիթլիսի գավառում։ Գտնվում էր Բիթլիս քաղաքից 17 կմ հյուսիս-արևելք` Բիթլիս գետի հովտում։

Բնակչության մասին տվյալներ չեն պահպանվել։

## Տես նաև
* Բիթլիսի նահանգի հայաբնակ բնակավայրեր

## Ծանոթագրություններ

## Աղբյուրներ
* «Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
* Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն

Կատեգորիա:Արևմտյան Հայաստանի գյուղեր
Ֆրանկ դե Բուր

**Ֆրանկ դե Բուր** (, ), հոլանդացի նախկին ֆուտբոլիստ։

## Կենսագրություն
Ֆրանկ դե Բուրն «Այաքսի» ֆուտբոլային դպրոցի սան է։ «Այաքսի» կազմում Ֆրանկն անցկացրել է 10 տարի` դառնալով Նիդերլանդների չեմպիոն և տիրանալով տարբեր եվրոպական գավաթների։ 1998 թվականին Դե Բուրը տեղափոխվեց իսպանական «Բարսելոնա», սակայն այստեղ չկարողացավ հասնել այնպիսի բարձունքների ինչպես «Այաքսի» հետ և դոպինգ սկանդալի պատճառով հեռացավ ակումբից։ Հետագայում նա իր երկվորյակ եղբայր Ռոնալդ դե Բուրի հետ հանդես եկավ թուրքական «Գալաթասարայի», շոտլանդական «Ռեյնջերսի», ապա Կատարի «Ալ-Ռայանի» և «Ալ-Շամալի» կազմում։ Կատարում էլ 2006 թվականին Ֆրանկ դե Բուրն ավարտեց կարիերան։

Ֆրանկ դե Բուրը Նիդերլանդների հավաքականի ավագն էր ընդհուպ մինչև իր հեռանալը հավաքականից` Եվրո-2004-ից հետո։

Հավաքականում կարիերան ավարտվեց անհաջող։ Եվրոյի քառորդ եզրափակչում Շվեդիայի դեմ խաղում նա վնասվածք ստացավ և փոխարինվեց։ Չնայած վնասվածքին Դե Բուրը մասնակցեց նաև Պորտուգալիայի դեմ կիսաեզրափակիչ խաղին, որտեղ նրա հավաքականը պարտվեց 2-1 հաշվով։

Ֆրանկ դե Բուրը մասնակցել է աշխարհի 1994 և 1998, ինչպես նաև Եվրոպայի 1992, 2000 և 2004 թվականների առաջնություններին։

Ֆրանկը ֆուտբոլային կարիերան ավարտելու մասին հայտարարեց 2006 թվականի ապրիլին։ 2007 թվականին նա գլխավորեց Այաքսի երիտասարդական թիմը։ 2010 թվականի դեկտեմբերի 6-ին նա նշանակվեց «Այաքսի» գլխավոր մարզչի պաշտոնակատար` Մարտին Յոլի փոխարեն։ 2011 թվականի հունվարի 3-ին նա նշանակվեց Այաքսի մարզիչ։ Պայմանագիրը նախատեսված էր մինչև 2014 թվականի հունիսի 30-ը։ Այն բանից հետո երբ դե Բուրի թիմը 3 տարի անընդմեջ դարձավ Նիդերլանդների չեմպիոն (2010/11, 2011/12, 2012/13) նրա հետ պայմանագիրը երկարաձգվեց մինչև 2017-ի հունիսի 30-ը։ Այաքսը դարձավ չեմպիոն նաև հաջորդ տարի (2013/14), սակայն հաջորդ երկու տարիներին չեմպիոնական տիտղոսը զիջեց «ՊՍՎ»-ին։ 2015/2016 մրցաշրջանի ավարտից հետո դե Բուրը հեռացավ «Այաքսից»։

## Ձեռքբերումները
### Որպես խաղացող
; 20x20փքս Այաքս
* Նիդերլանդների չեմպիոն (**5**)։ 1989/90, 1993/94, 1994/95, 1995/96, 1997/98
* Նիդերլանդների գավաթակիր (**2**)։ 1992/93, 1997/98
* Նիդերլանդների սուպերգավաթի հաղթող (**4**)։ 1993, 1994, 1995, 1998
* ՈւԵՖԱ-ի գավաթակիր։ 1992
* Չեմպիոնների լիգայի հաղթող։ 1994/95
* ՈՒԵՖԱ Սուպեր գավաթ հաղթող։ 1995
* Միջմայրցամաքային գավաթի հաղթող։ 1995
; 20x20փքս Բարսելոնա
* Լա Լիգա։ 1998/99

### Որպես մարզիչ
; 20x20փքս Այաքս
* Նիդերլանդների չեմպիոն (**4**)։ 2010/11, 2011/12, 2012/13, 2013/14
* Նիդերլանդների սուպերգավաթակիր (**1**)։ 2013

## Ծանոթագրություններ

Կատեգորիա:1970 ծնունդներ
Կատեգորիա:Այաքսի ֆուտբոլիստներ
Կատեգորիա:Անձինք այբբենական կարգով
Կատեգորիա:Բարսելոնայի ֆուտբոլիստներ
Կատեգորիա:Գալաթասարայի ֆուտբոլիստներ
Կատեգորիա:Թուրքական Սուպերլիգայի ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Հոլանդացի ֆուտբոլիստներ
Կատեգորիա:Մայիսի 15 ծնունդներ
Կատեգորիա:Պրեմիեր Լիգայի մարզիչներ
Կատեգորիա:Տղամարդկանց ֆուտբոլի պաշտպաններ
Կատեգորիա:Ֆուտբոլային մարզիչներ այբբենական կարգով
Կատեգորիա:Ֆուտբոլիստներ այբբենական կարգով
Կատեգորիա:Նիդերլանդների հավաքականի ֆուտբոլիստներ
Կատեգորիա:Ռեյնջերս ՖԱ-ի ֆուտբոլիստներ
Կատեգորիա:Հոլանդացի ֆուտբոլային մարզիչներ
Այդպիսով ես ամուսնացա անտի ֆանի հետ

**«Այդպիսով ես ամուսնացա անտի ֆանի հետ»**, Չինաստանի և Հարավային Կորեայի համատեղ արտադրած ռոմանտիկ կատակերգություն, որի ռեժիսորը Ցզին Դի Ջունն է։ Ֆիլմի դերակատարներն են՝ Չանյոլը, Յուան Շանշանը, Սո Հյոնը և Ցզյան Շաոն։ Այն հիմնված է Չի Վանի «Այդպիսով ես ամուսնացա անտի ֆանի հետ» ( մանհվայի վրա։ Ֆիլմը Չինաստանում թողարկվել է 2016 թվականի հունիսի 30-ին՝ Bona Film Group կինոընկերության կողմից։

## Սյուժե
Պատմությունը լրագրողուհի Լի Գըն Յենի (Յուան Շանշան) մասին է, ում աշխատանքից հեռացնում են, երբ նա փորձում էր բացահայտել հայտնի աստղ Հու Ջունի (Չանյոլ) գաղտնիքները։ Հեռացվելուց հետո նա դառնում է Հու Ջունի անտի ֆանը, բայց որոշ դեպքերից հետո սկսում է Հու Ջունին սիրահարվել։

Լրագրող Ֆան Միաո Միաոն (Յուան Շանշան) գիշերային ակումբում Հոու Չժունին (Չանյոլ) և Աի Լինին (Սո Հյոն) միասին լուսանկարում է։ Նա Հոու Չժունի անձնական կյանքի մասին ավելի շատ բան է իմանում, քան նախատեսել էր։ Որպեսզի Հոու Չժունը պաշտապաներ իր կերպարը, նա Միաո Միաոյի տնօրենին ստիպում է նրան հեռացնել աշխատանքից։ Որպես վրեժխնդրություն, Միաո Միաոն ամեն կերպ փորձում է Հոու Չժունին ոչնչացնել և դառնում է նրա անտի ֆանը։

## Դերակատարներ

## Սաունդթրեք

## Շահույթ
Ֆիլմի շահույթը Չինաստանում կազմել է 74.4 միլիոն յուան։

## Ծանոթագրություններ

## Արտաքին հղումներ
* 

Կատեգորիա:2010-ականների ռոմանտիկ կինոկատակերգություններ
Կատեգորիա:2016 ֆիլմեր
Կատեգորիա:Հարավկորեական կինոկատակերգություններ
Կատեգորիա:Մանդարին լեզվով ֆիլմեր
Կատեգորիա:Չինական կինոկատակերգություններ
Կատեգորիա:Չինական ֆիլմեր
Կատեգորիա:Չինարեն ֆիլմեր